**PÁLYÁZATI FELHÍVÁS**

**A Pécsi Tudományegyetem Egészségtudományi Kar pályázatot ír ki a 2018/2019-es tanév tavaszi szemeszterére Erasmus+ hallgatói szakmai gyakorlat mobilitási programban való részvételre**

**A pályázat célja:**

A gyakorlat egy másik programországban található vállalkozásnál, szervezetnél eltöltött időszak. Célja, hogy segítséget nyújtson a közösségi munkaerőpiacon szükséges készségek elsajátításához és a fogadó ország gazdasági és társadalmi kultúrájának a megértéséhez. A fogadó vállalkozás a munkaerőpiacon vagy az oktatás, képzés vagy az ifjúság területén aktív privát vagy közintézmény lehet, Nemzeti Irodák és EU-szervek kivételével.

Az Erasmus+ program keretében a pályázaton nyertes hallgatók lehetőséget kapnak arra, hogy a programország egyetemein, szakmai szervezeteinél, non-profit szervezeteinél szakmai gyakorlatot teljesítsenek. A mobilitás célja szakos tanulmányokkal egybekötött szakmai gyakorlat lehet. A mobilitás csak akkor valósulhat meg, ha a külföldi szakmai gyakorlatot a küldő intézmény elfogadja és azt a hallgató itthoni előmenetelébe (a PTE-s kreditszámokon) beszámítja és/vagy Diploma Supplementet állít ki.

Az Erasmus+ program keretében külföldön teljesítő hallgatók itthon is beiratkoznak, aktív hallgatói státuszt létesítenek, esetleges itthoni tandíjukat kifizetik és rendes ösztöndíjukat a külföldi tartózkodás idejére is megkapják.

**Támogatható tevékenységek**

* felsőoktatási hallgatók szakmai gyakorlati mobilitása (2-6 hónap);
* tanulmányok és szakmai gyakorlat kombinációja (hossza 3-12 hónap);

**Kik nyújthatnak be pályázatot?**

Azok a hallgatók pályázhatnak, akik:

1. a hallgató magyar állampolgár, vagy oklevélszerzésre irányuló tanulmányokat folytat az intézményben és diplomáját nem szerzi meg a mobilitás befejezése előtt
2. a frissen diplomát szerzett hallgatók is részt vehetnek a végzésük utáni évben is (ebben az esetben a pályázatot már a végzésük évében kell benyújtaniuk – azaz a hallgatói pályázat benyújtásának, valamint az elbírálásnak és az Erasmus-szerződés megkötésének is a diploma szerzése előtt kell megtörténnie).
3. szakmai gyakorlatra akár már a felsőoktatási tanulmányok első évében is lehet utazni,
4. **abban a félévben, amelyben a mobilitás megvalósul, aktív hallgatói jogviszonnyal rendelkeznek a PTE-n;**
5. a hallgató nyelvi kompetenciáinak ellenőrzése megtörténik az Európai Bizottság által elvárt módon (on-line felmérés a kiválasztás után, illetve a hazaérkezés után)
6. A tanulmányi időszak *kombinálható* szakmai gyakorlattal. A kombinált időszak azt jelenti, hogy a szakmai gyakorlatnak ugyanazon fogadó felsőoktatási intézmény felügyelete alatt kell lezajlania, mint ahol a hallgató a tanulmányait végzi; a két tevékenységnek egymást követően kell lezajlania. Erre az időszakra vonatkozó támogatási összegek megegyeznek a tanulmányi időszakra vonatkozó rátákkal.
7. az ösztöndíjat elnyerő hallgató köteles egy OLS (Online Linguistic Support) nyelvi szintfelmérésen részt venni, amennyiben a tanulmányok nyelve nem az anyanyelve de az alábbi nyelvek egyike: angol, német, olasz, spanyol, francia, holland, (bővebb információ a pályázat pozitív elbírálását követően)”

**A pályázó által benyújtandó dokumentumok:**

1. Szakmai önéletrajz
2. Motivációs levél
3. Nyelvvizsgabizonyítvány másolata
4. Igazolás egyéb szakmai vagy közéleti tevékenységről

Az Erasmus+ program szabályai szerint minden hallgató legfeljebb 12 hónapra kaphat Erasmus státuszt képzési szintenként (részképzés és szakmai gyakorlat összesen), így ha a pályázó jelenlegi képzési szintjén korábban részt vett Erasmus részképzésben és/vagy szakmai gyakorlatban, de nem használta ki a 12 hónapos Erasmus időtartamot, akkor újra pályázhat. Azok a mester vagy doktori képzésben részt vevő hallgatók is pályázhatnak, akik a korábbi képzési szinte(ke)n már voltak Erasmus hallgatók.

Az ösztöndíj összege függ a szakmai gyakorlat időszak hosszától (napra pontosan) és a célországtól. A 2018/2019. tanévre vonatkozóan előreláthatólag ezen összegek kerülnek megítélésre (1 hónap mobilitás alatt  30 napot értünk!)

Hallgatói ösztöndíj mértéke:

|  |  |
| --- | --- |
| Fogadó ország | szakmai gyakorlat |
| **Magas megélhetési költségű országok**Dánia (DK), Finnország (FI), Írország (IE), Izland (IS), Lichtenstein (LI), Luxemburg (LU), Norvégia (NO), Svédország (SE), Nagy-Britannia (UK) | 620 € / hó |
| **Közepes megélhetési költségű országok** Ausztria (AT), Belgium (BE), Ciprus (CY), Németország (DE), Görögország (EL), Spanyolország (ES), (Franciaország (FR), Olaszország (IT), Hollandia (NL), Málta (MT), Portugália (PT) | 570 € / hó |
| **Alacsonyabb megélhetési költségű országok** Bulgária (BG), Csehország (CZ), Észtország (EE), Horvátország (HR), Litvánia (LT), Lettország (LV), Lengyelország (PL), Románia (RO), Szlovénia (SI), Szlovákia (SK) Macedónia (MK), Törökország (TR) | 520 € / hó |

Felhívjuk a pályázó hallgatók figyelmét, hogy az ösztöndíj nem fedezi a kinttartózkodás során felmerülő összes költséget, azt más forrásokból kiegészíteni szükséges.

**A pályázat benyújtásának határideje és módja:**

A pályázatot a kari sajátosságoknak megfelelően legkésőbb **2018. október 10-ig** kell benyújtani az outgoing.pte.hu online felületen. Bővebb felvilágosítás a kari koordinátornál: **dr. Máté Orsolya, Pécs Vörösmarty u. 4. (****orsolya.mate@etk.pte.hu****, 72/513-670/677)**

A hiányos, feltételeknek nem megfelelő, olvashatatlan vagy határidő után érkező pályázatokat nem áll módunkban elfogadni.

**A benyújtott pályázatok elbírálása:**

A benyújtott pályázatokat a kar által felállított szakmai bizottság a Kari Külügyi Bizottság bírálja el legkésőbb 2018. október végéig. A bírálati szempontokat a kar pályázatot elbíráló bizottságának ügyrendje rögzíti.

**A pályázat elbírálásának menete**

(1) A rangsorok fogadóintézményekként, majd nyelvterületenként kerülnek felállításra.

(2) A pályázatokra maximum 100 pont adható, az alábbiak szerinti megosztásban:

(a) Nyelvtudás

(a.1.) Nyelvtudásra maximum 25 pont adható.

(a.1.) A fogadó intézmény oktatási nyelvéből, vagy angol nyelvből szerzett nyelvvizsgák

értékelése: Nyelvvizsga foka Pontérték

Államilag elismert általános középfokú C típusú nyelvvizsga 10 pont

Államilag elismert általános felsőfokú C típusú nyelvvizsga 20 pont

Abban az esetben, ha a pályázó nem rendelkezik nyelvvizsgával, nyelvi meghallgatás dönt,

hogy pályázhat-e a továbbiakban, fenntartva, hogy nem kerül hátrányba emiatt.

(a.1.1) Más nyelv(ek)ből meglévő nyelvvizsgá(k)ért összesen 5 pont adható.

(b) Tanulmányi eredmény

(b.1.) Tanulmányi eredményre maximum 35 pont adható.

A bírálatnál előnyt jelent:

* Tudományos munkában való részvétel
* Közösségi munka (HÖK, Hallgatói Erasmus/Mentor csoport, stb.)

A szabályozás szerint a kar által meghatározott német, illetve angol, szóbeli meghallgatás történik.

A bírálat során előnyt élveznek azok a hallgatók, akik nem vettek részt korábban az Erasmus programban.

Azok a hallgatók, akik nem kapnak ösztöndíjat, de az együttműködésért felelős intézet/tanszék kiutazásra javasolja őket, ösztöndíj nélkül is kiutazhatnak önköltséges, ún***.* label hallgató**ként, ha más forrásból fedezni tudják kiutazásuk és kint tartózkodásuk költségeit.

**Bővebb felvilágosítás:**

dr. Máté Orsolya , nemzetközi kapcsolatok vezetőjétől az orsolya.mate@etk.pte.hu e-mail címen.

**PÁLYÁZHATÓ HELYEK**

**ÁPOLÓ SZAKIRÁNY HALLGATÓI SZÁMÁRA:**

1. **Polytechnic Institute of Beja, Portugália, (szükséges nyelvtudás angol és/vagy portugál) 2 fő, 5 hónap (BSc)**
2. **Helsinki Metropolia University of Applied Sciences, Finnország (szükséges nyelvtudás: angol és/vagy finn) 2 fő, 5 hónap (BSc)**
3. **Fundació TecnoCampus Mataró – Maresme, Spanyoloszág (szükséges nyelvtudás: angol vagy spanyol ) 2 fő, 5 hónap (BSc)**
4. **National and Kapodistrian University of Athens, Görögország (szükséges nyelvtudás: angol) 2 fő, 5 hónap (BSc, MSc)**
5. **Medical University Sofia (szükséges nyelvtudás: angol) 2 fő, 5 hónap (BSc)**
6. **University North Croatia, Horvátország (szükséges nyelvtudás: angol) 2 fő, 3 hónap (BSc, MSc)**
7. **University of South Bohemia, Csehország (szükséges nyelvtudás: angol), 1 fő 5 hónap (Bsc, Msc, Phd)**

**GYÓGYTORNÁSZ SZAKIRÁNY HALLGATÓI SZÁMÁRA:**

1. **Universitatea Babes-Bolyai Cluj-Napoca, Kolozsvár, Románia (2 fő, 5 hónap) (BSc, MSc, PhD)**
2. **Medical University Sofia (szükséges nyelvtudás: angol) 2 fő, 5 hónap (BSc)**

**DIETETIKA SZAKIRÁNY HALLGATÓI SZÁMÁRA:**

1. **FH Joanneum Gesellschaft mbH (szükséges nyelvtudás: német) 2 fő, 3 hónap (BSc)**
2. **Instituto Politecnico de Braganca, Portugália (szükséges nyelvtudás: angol és/vagy portugál, spanyol), 1 fő, 5 hónap (BSc)**

**EGÉSZSÉGBIZTOSÍTÁS ÉS EGÉSZSÉGÜGYI ÜGYVITELSZERVEZÉS SZAKIRÁNY HALLGATÓi SZÁMÁRA:**

1. **Medical University Sofia (szükséges nyelvtudás: angol) 2 fő, 5 hónap (BSc, MSc)**

**NÉPEGÉSZSÉGÜGYI ELLENŐR SZAKIRÁNY HALLGATÓI SZÁMÁRA:**

1. **Instituto Politecnico de Beja Portugália (szükséges nyelvtudás: angol, és/vagy portugál, spanyol), 2 fő, 5 hónap (BSc)**
2. **Medical University Sofia (szükséges nyelvtudás: angol) 2 fő, 5 hónap (BSc)**

**Rekreáció szervezés, egészségfejlesztés ÉS SPORTTUDOMÁNY ALAPKÉPZÉSI SZAK HALLGATÓI SZÁMÁRA:**

1. **Helsinki Metropolia University of Applied Sciences, Finnország (szükséges nyelvtudás: angol és/vagy finn) 1 fő, 5 hónap (BSc)**
2. **Escola Superior de Desporto de Rio Maior, Portugália (szükséges nyelvtudás: angol vagy portugál) 2 fő, 5 hónap (BSc)**
3. **Fundació TecnoCampus Mataró – Maresme, Spanyolország (szükséges nyelvtudás: angol vagy spanyol) 2 fő, 5 hónap (BSc)**
4. **Universitatea Babes-Bolyai Cluj-Napoca, Kolozsvár, Románia (2 fő, 5 hónap) (BSc, MSc, PhD)**

**MENTŐTISZT SZAKIRÁNY HALLGATÓI SZÁMÁRA:**

1. **Helsinki Metropolia University of Applied Sciences, Finnország (szükséges nyelvtudás: angol és/vagy finn) 2 fő, 5 hónap (BSc)**

**KÉPALKOTÓ DIAGNOSZTIKA SZAKIRÁNY HALLGATÓI SZÁMÁRA:**

1. **Fachhochschule Joanneum, Ausztria (szükséges nyelvtudás: német ) 2 fő, 3 hónap (BSc)**
2. **University of Applied Sciences, Wiener Neustadt, Ausztria (szükséges nyelvtudás: német), 2 fő, 5 hónap (BSc)**

**EGÉSZSÉGTURIZMUS SZAKIRÁNY HALLGATÓI SZÁMÁRA:**

1. **Escola Superior de Desporto de Rio Maior, Portugália (szükséges nyelvtudás: angol vagy portugál) 2 fő 5 hónap (BSc)**

**SZÜLÉSZNŐ SZAKIRÁNY HALLGATÓI SZÁMÁRA:**

1. **Medical University Sofia (szükséges nyelvtudás: angol) 2 fő, 5 hónap (BSc)**

Sikeres pályázást kívánva:**

|  |
| --- |
| *Prof. Dr. Betlehem József* *egyetemi tanár* *dékán*  |

Pécs, 2018. augusztus 27.